b'\n_START_ARTICLE_\nM/S Nils Dacke\n_START_SECTION_\nK\xc3\xa4ytt\xc3\xb6historia\n_START_PARAGRAPH_\n19. toukokuuta 1995 alus laskettiin vesille. 28. marraskuuta 1995 alus luovutettiin TT-Linen omistukseen, joka rekister\xc3\xb6i aluksen Bahaman lipun alle. Kotisatamaksi tuli Nassau. 4. joulukuuta alus aloitti liikenn\xc3\xb6innin Ruotsin Trelleborgin ja Saksan Travem\xc3\xbcnden v\xc3\xa4lill\xc3\xa4. 6. syyskuuta 2003 Nils Dacke siirtyi liikenn\xc3\xb6im\xc3\xa4\xc3\xa4n lauantaisin yhdess\xc3\xa4 sisaralus Robin Hoodin kanssa Travem\xc3\xbcnden ja Helsingborgin v\xc3\xa4lille. 19. elokuuta 2004 alus siirtyi Ruotsin lipun alle. Kotisatamaksi tuli Trelleborg._NEWLINE_1. tammikuuta 2006 alus meni Aker Yardsin Helsingin telakalle, jossa aluksen koneistoa kunnostettiin. Tammikuun puoliv\xc3\xa4lin j\xc3\xa4lkeen alus palasi takaisin liikenteeseen. 16.\xe2\x80\x93 23. hein\xc3\xa4kuuta 2006 Nils Dacke oli \xc3\x96resundsvarvetin telakalla Ruotsin Landskronassa. 26. lokakuuta 2007 Kyproksen lipun alla liikenn\xc3\xb6iv\xc3\xa4 matkustajarahtilaiva M/S Galileusz ajoi Nils Dacken kylkeen alusten ollessa Trelleborgissa.'